**KREATIVNA IDEJA: ČASOPISNI MORSKI PES**



 **Za izdelavo potrebujemo:**

* časopisni papir
* kolaž v beli, črni, svetli modri in temno modri barvi
* oči, ki jih izdelamo iz belega in črnega krogca papirja
* lepilo za papir
* škarje

**Potek izdelave tega strašnega morskega psa:**

* Za podlago uporabimo svetlo moder papir – lahko pa navaden bel papir prebarvamo v modro – uporabite vodene barvice, tempere, barvice ali pa kar flomastre, kar je vašim otročkom najljubše
* Iz časopisnega papirja izrežemo telo morskega psa
* Iz črnega kolaža izrežemo usta (lahko tudi pobarvamo bel papir v črno)
* Iz belega papirja izrežemo strašne zobe v obliki trikotnikov – lahko jih je poljubno število, zobje so lahko veliki ali majhni
* Iz temno modrega papirja pa oblikujemo morje v obliki valov
* Vse elemente nalepimo po vrsti – najprej časopisno glavo, nato črna usta in zobe, nazadnje pa še oči in valove
* Za oči preprosto izrežite dva večja bela krogca in dva manjša črna – najprej nalepite bela, nato še črna krogca in že imate oči.